આ સિવાય કેબિનેટે ભારત અને લિથુઆનિયાની વચ્ચે પ્રત્યર્પણ સંધિનાં હસ્તાક્ષર સાથે મ્યાનમારનાં યામેથિનમાં મહિલાઓનાં પોલીસ પ્રશિક્ષણ કેન્દ્ર પર ભારત અને મ્યાનમાર વચ્ચેની સમજૂતિને પણ મંજૂરી આપી. ગુજરાતમાં હાલનાં 40 પોર્ટમાં કંડલા એક બંદર છે, જેનું નામ હવે મોદી કેબિનેટે બદલી નાંખ્યું છે. જહાજરાની મંત્રાલયે આનાંથી સંબંધિત આદેશને પણ રજૂ કરી દીધો છે. તેમજ કંડલા પોર્ટનું નવું નામ પણ તત્કાલ લાગૂ કરી દેવામાં આવ્યું છે. મંત્રાલયનાં આદેશ અનુસાર કેન્દ્રીય સરકારે ભારતીય પોર્ટ અધિનિયમ-1908નાં અંતર્ગત કંડલા પોર્ટ ટ્રસ્ટનું નામ સંશોધન કરી “દીનદયાલ પોર્ટ ટ્રસ્ટ” કરી દીધું છે.